VENDIM
Nr. 8, datë 22.2.2023

PËR NJË SHTESË NË VENDIMIN NR. 420, DATË 29.9.2022, “PËR LICENCAT DHE TARIFAT E SHËRBIMIT TË OPERATORËVE UK DERI NË PËRFUNDIM TË PROCEDURAVE TË RIORGANIZIMIT DHE TRANSFERIMIT TË SHOQËRIVE UK NË SUBJEKTE ME KOMPETENCA TË PËRBASHKËTA”

Në zbatim të neneve 14, germat “e” dhe “i” dhe 19, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, ndryshuar, dhe të vendimit të Këshillit të Ministrave nr. 302, datë 11.5.2022, “Për politikat kombëtare për riorganizimin e sektorit të furnizimit me ujë dhe të largimit, trajtimit dhe përpunimit të ujërave të ndotura”, në të cilin edhe ERRU-ja ngarkohet për zbatimin e këtij vendimi, Komisioni Kombëtar Rregullator, duke pasur në konsideratë periudhën kohore që iu nevojitet njësive të vetëqeverisjes vendore dhe shoqërive UK për përfundimin e procedurave të riorganizimit në Subjekte me Kompetenca të Përbashkëta (SKP-UK), si edhe aplikimin për tarifa të reja sipas vendimit të Komisionit Kombëtar Rregullator nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime”,

VENDOSI:

[bookmark: _GoBack]Pas pikës 3, të vendimit nr. 420, datë 29.9.2022, shtohet pika 3/1, me këtë përmbajtje:
[bookmark: _Hlk127524230]Shoqëritë SKP-UK gjatë periudhës tranzitore, për zonat e shërbimit që janë bërë pjesë e tyre, të cilat nuk kanë pasur tarifa të miratuara nga ERRU për shërbimet UK të ofruara ndaj konsumatorëve, do të përdorin tarifat aktuale me të cilat janë faturuar konsumatorët e këtyre zonave të shërbimit përpara reformës deri në miratimin e tyre nga Komisioni Kombëtar Rregullator. Gjithashtu zonat e bardha (pa shërbim) dhe pa infrastrukturë inxhinierike të cilat nuk kanë qenë të shërbyera më parë nga shoqëritë UK ekzistuese, por ndërkohë janë plotësuar me infrastrukturë inxhinierike për ofrimin e shërbimeve të furnizimit me ujë, do të konsiderohen si pjesë e zonës së shërbimit dhe do të aplikohen tarifat e shoqërive UK ekzistuese sipas bashkive përkatëse deri në miratimin e tyre nga Komisioni Kombëtar Rregullator. 
2. Ngarkohen për zbatimin e këtij vendimi të gjitha shoqëritë UK dhe SKP-UK, si dhe të gjitha strukturat e ERRU-së.
Ky vendim hyn në fuqi menjëherë dhe publikohet në Fletoren Zyrtare.

